EkBass/fiwiki-20250220-pages-articles huggingface dataset:
Oi, aika vanha, kultainen...!

Oi, aika vanha, kultainen...! on Orvo Saarikiven ohjaama elokuva vuodelta 1942. Elokuva pohjautuu Matti Hällin romaaniin Oi aika sä entinen, joka ilmestyi kuitenkin vasta 1942. Sotien välillä kuvattu elokuva pääsi ensi- iltaan vasta jatkosodan ollessa meneillään. Mukana on dokumenttikuvaa vuoden 1941 vapunvietosta. Saarikivi piti sitä parhaana elokuvanaan, mutta yleisömenestys jäi heikohkoksi. Taustaa, viitattu 17.10.2013 ==Tarina== Elokuva kertoo koulukavereiden tapaamisesta 30 vuotta ylioppilaaksi pääsyn jälkeen. Sekatyöläinen, ikuinen ylioppilas Joonas Karhu (Urho Somersalmi) saapuu tapaamaan akateemista uraa luoneita luokkatovereita. Tarinoiden välissä selvitellään niin yksityisiä kuin keskinäisiäkin ongelmia.Arto Pajukallio, Elokuvat, Helsingin Sanomat 20.9.2012, sivu D 9 ==Arviot== Aikalaiskritiikeissä elokuvaa kiitettiin lähes kautta linjan: ”Elokuvaa katseli sangen mielellään, samoin Urho Somersalmen roolisuoritus ylioppilaana hänen luodessaan ”todella miehekkään karun, suorasukaisen ja peräti suomalaisen tyypin” nähtiin ansiokkaana. Lehdistöarvio, viitattu 20.9.2012 Eräässä myöhemmässä televisioesityksen aikaisessa kritiikissä katsotaan, että se on ansiokkaampi ajankuvana kuin elokuvallisesti.AL: Oi, aika vanha, kultainen, Päivän elokuvia, Tv-maailma, 37/2012 sivu 25 ==Näyttelijät== ==Lähteet== Luokka:Orvo Saarikiven ohjaamat elokuvat Luokka:Suomalaiset romaaneihin perustuvat elokuvat Luokka:Suomalaiset mustavalkoelokuvat Luokka:Vuoden 1942 suomalaiset elokuvat
HMS Argonaut (1898)

HMS Argonaut oli Britannian kuninkaallisen laivaston Diadem-luokan ensimmäisen luokan risteilijä (panssarikansiristeilijä). == Valmistus == Alus tilattiin Fairfield Shipbuilding and Engineering Companyltä Govanista, missä köli laskettiin 23. marraskuuta 1896. Alus laskettiin vesille 24. tammikuuta 1898 ja valmistui 19. huhtikuuta 1900.Gardiner, Robert 1860-1905 s. 68 == Palvelus == Alus siirrettiin sairaalalaivaksi Portsmouthiin 1915 ja siitä tehtiin majoitusalus 1918. Alus myytiin romutettavaksi 18. toukokuuta 1920. ==Lähteet== * * === Viitteet === Luokka:Diadem-luokan risteilijät Luokka:Fairfieldin valmistamat alukset Luokka:Yhdistyneen kuningaskunnan ensimmäisen maailmansodan risteilijät
Morena

Morena on Anssi Mänttärin ohjaama elokuva vuodelta 1986. Elokuva kertoo Berliinissä itseään etsivästä suomalaismiehestä, joka kiertelee ravintoloita ja ihastuu tarjoilija Morenaan. Aikalaiskritiikki oli varovaisen kiittävää. Toisaalta elokuvaa pidetään Mänttärin tärkeänä työnä, joka on sympaattinen, persoonallinen, sopivasti sekopäinen, ja sen vihjaileva kuvakieli on Mänttärin siihenastisesta parasta. Toisaalta kuitenkin todetaan, että se on auttamattoman kotikutoinen, harrastelijamainen elokuva tyylikkäässä paketissa.Juonikuvaus ja lehdistöarvioita Elonet.fi, viitattu 20.9.2012 Myöhempi kriitikko vertaa elokuvaa omakustaneena julkaistavaan kepeään mietekokoelmaan, jonka julkaisuperustana on suuri sanomisen tarveArto Pajukallio, Elokuvat, Helsingin Sanomat 20.9.2012, sivu D 9. ==Näyttelijät== ==Lähteet== ==Aiheesta muualla== * Luokka:Anssi Mänttärin ohjaamat elokuvat Luokka:Suomalaiset mustavalkoelokuvat Luokka:Vuoden 1986 suomalaiset elokuvat Luokka:Päihdeaiheiset elokuvat
HMS Diadem (1896)

HMS Diadem oli Britannian kuninkaallisen laivaston Diadem-luokan ensimmäisen luokan risteilijä (panssarikansiristeilijä). == Valmistus == Alus tilattiin Fairfield Shipbuilding and Engineering Companyltä Govanista, missä köli laskettiin 23. tammikuuta 1896. Alus laskettiin vesille 21. lokakuuta 1896 ja valmistui 19. heinäkuuta 1898.Gardiner, Robert 1860-1905 s. 68 == Palvelus == Alus myytiin romutettavaksi 1921. ==Lähteet== * * === Viitteet === Luokka:Diadem-luokan risteilijät Luokka:Fairfieldin valmistamat alukset Luokka:Yhdistyneen kuningaskunnan ensimmäisen maailmansodan risteilijät
Van Horn

Van Horn on muun muassa seuraavien henkilöiden sukunimi: * Buddy Van Horn (1928–2021), yhdysvaltalainen sijaisnäyttelijä ja elokuvaohjaaja * Keith Van Horn (s. 1975), yhdysvaltalainen koripalloilija * Noel Van Horn (s. 1968), yhdysvaltalainen sarjakuvapiirtäjä, William Van Hornin poika * William Van Horn (s. 1939), yhdysvaltalainen sarjakuvapiirtäjä
HMS Amphitrite (1898)

HMS Amphitrite oli Britannian kuninkaallisen laivaston Diadem-luokan ensimmäisen luokan risteilijä (panssarikansiristeilijä). == Valmistus == Alus tilattiin Vickers, Sons and Maximin omistamalta Naval Construction Yardilta Barrow-in-Furness'sta, missä köli laskettiin 8. joulukuuta 1896. Alus laskettiin vesille 5. tammikuuta 1898 ja valmistui 17. syyskuuta 1901.Gardiner, Robert 1860-1905 s. 68 == Palvelus == Alus myytiin romutettavaksi vuonna 1920. ==Lähteet== * * === Viitteet === Luokka:Diadem- luokan risteilijät Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan risteilijät
HMS Niobe (1897)

HMS Niobe oli Britannian kuninkaallisen laivaston vuonna 1898 palvelukseen otettu Diadem-luokan ensimmäisen luokan risteilijä (panssarikansiristeilijä). == Valmistus == Alus tilattiin Vickers, Sons and Maximin omistamalta Naval Construction Yardilta Barrow-in-Furnessista, missä köli laskettiin 16. joulukuuta 1895. Alus laskettiin vesille 20. helmikuuta 1897 ja valmistui 6. joulukuuta 1898.Gardiner, Robert 1860-1905 s. 68 == Palvelus == Buurisodan alkaessa vuonna 1899 alus oli Kanaalin laivueessa, mistä se siirrettiin Gibraltarille suojaamaan joukkojenkuljetuksia Etelä-Afrikkaan. Niobe ja HMS Doris pelastivat 4. joulukuuta karille ajaneen SS Ismoren eloonjääneitä. Alus palasi Kanaalin alueelle, mutta myöhemmin se suojasi saattueita aina Colomboon saakka. Maaliskuussa 1901 alus oli suojaamassa kuninkaalliseksi jahdiksi valmistunutta HMS Ophiria Spitheadistä Gibraltarille, kun Cornwallin ja Yorkin herttua puolisoineen aloitti maailmanympäripurjehduksen jahdilla. Saman vuoden lopulla alus suojasi jahtia St. Vincentistä Halifaxiin. Alus osallistui Edward VII:n kruunajaisissa järjestettyyn laivastokatselmukseen Spitheadissä 16. elokuuta 1902. Alus oli 1905–1909 reservilaivueen kontra-amiraalin lippulaivana ja vuonna 1908 modernisoitavana. Huhtikuussa 1909 alus palautettiin palvelukseen Devonportiin sijoitettuun Kotilaivaston 4. divisioonaan. Alus poistettiin palveluksesta syyskuussa 1910. == HMCS Niobe == Alus liitettiin Kanadan kuninkaalliseen laivastoon 6. syyskuuta 1910 Devonportissa ja se saapui Halifaxiin 21. lokakuuta. Alus lähes upposi 30.–31. heinäkuuta 1911 välisenä yönä, kun se ajoi karille Cape Sablen edustalla. Aluksen saamien vaurioiden korjaaminen telakalla kesti aina vuoden 1912 loppuun. Syksyllä 1914 kahden vuoden satamassa olon jälkeen alus liittyi Britannian kuninkaallisen laivaston 4. risteilijälaivueeseen valvomaan New Yorkiin johtavaa merireittiä.Macpherson, Ken & Burgess, John s. 12 Loppuun kuluneena alus palasi 17. heinäkuuta 1915 Halifaxiin eikä koskaan palannut merelle. Alus poistettiin palveluksesta 6. syyskuuta ja muutettiin varastolaivaksi. Aluksen ylemmät kansirakenteet tuhoutuivat Halifaxissa 6. joulukuuta 1917 tapahtuneessa räjähdyksessä, mutta se jatkoi tehtävässään. Alus myytiin vuonna 1920 romutettavaksi ja romutettiin kaksi vuotta myöhemmin Philadelphiassa. === Päälliköt === Aluksen päällikköinä olivatMacpherson, Ken & Burgess, John s. 198: *W. B. MacDonald 6. syyskuuta 1910 – *C. E. Aglionby 20. kesäkuuta 1913 – *R. G. Corbett 15. elokuuta 1914 – 1. syyskuuta 1915 *P. F. Newcombe 16. lokakuuta 1916 – *H. E. Holme 22. joulukuuta 1917 – 1. kesäkuuta 1920 ==Lähteet== * * * === Viitteet === Luokka:Diadem-luokan risteilijät Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan risteilijät
Operaatio Mannerheim

Operaatio Mannerheim on Yleisradion tuottama kuusiosainen tositelevisiosarja. Sarja kertoo Suomen marsalkka -elokuvan tekemisestä, työryhmän kohtaamista vaikeuksista ja vaaratilanteista, sekä siitä, miksi elokuva on ylipäänsä tehty. Sarja kuvattiin Keniassa ja Suomessa tammi–syyskuussa 2012. Sarja esitettiin kokonaisuudessaan Yle Teemalla joka päivä 30.9.–6.10.2012. Esitykset huipentuivat Suomen marsalkan tv-ensi-iltaan 6.10.2012. Sarja on julkaistu pysyvästi Yle Areenaan. == Jaksojen kuvaukset == Operaatio Mannerheim: World is strange. 1/6. Suomen Marsalkka-elokuvan syntyä seuraava sarja alkaa. Miksi Erkko Lyytinen tuottaa Mannerheim-elokuvan Keniassa? Miksi Mannerheimia esittää Telley Savalas? Miksi casting-tilaisuus Nairobissa päättyy kaaokseen? Operaatio Mannerheim: Lost in Africa. 2/6. Suomen Marsalkka-elokuvan kuvaukset pääsevät vihdoin käyntiin, mutta alkuinnostus muuttuu pian epäilykseksi: mitä tästä oikein tulee? Elokuvasta puuttuu mm. ääni, ja käsikirjoituksessakin on vakavia puutteita. Operaatio Mannerheim: How does it sounds? 3/6. Elokuvatuotanto on ajautunut kriisiin. Tuottaja Lyytinen hakee voimaa Finlandia-hymnistä. Elokuvan onnistuminen riippuu nyt päätähti Telleystä, jonka elämästä paljastuu suuri tragedia. Operaatio Mannerheim: Muddy hell. 4/6. Kuvausryhmä kohtaa sekä väkivaltaa että Kenian sääolosuhteet Rift Valleyn laaksossa: rankkasateet ovat huuhtoneet tiet mennessään. Koko kansainvälinen yhteistyöprojekti alkaa näyttää suurelta huijaukselta. Operaatio Mannerheim: This is insane! 5/6. Mannerheimin kirous iskee: budjetti on nelinkertaistunut, ja puolet kohtauksista uhkaa jäädä kuvaamatta. Työryhmän suomalaiset ja kenialaiset osapuolet ajautuvat välirikkoon. Valuuko uhkarohkea yritys hukkaan? Operaatio Mannerheim: Final last words. 6/6. Elokuvan leikkausvaiheessa paljastuu vielä yllättävä ongelma. Kuvausryhmä palaa Suomeen sekavissa tunnelmissa. Miten suomalaisyleisö ja media reagoivat elokuvaan? Hyväksyvätkö he uuden tulkinnan Mannerheimista? == Traileri == Operaatio Mannerheimin ensimmäiset viisi minuuttia julkaistiin Youtubessa. Myös elokuvan traileri löytyy netistä.. == Lähteet == == Aiheesta muualla == * Operaatio Mannerheim Yle Areenassa * Yle Elävä arkisto: Operaatio Mannerheim -sarja kertoo kohutun elokuvan teosta Luokka:Suomalaiset televisiosarjat
Shinichi Mochizuki

Shinichi Mochizuki (; s. 29. maaliskuuta 1969 Tokio, Japani) on japanilainen matemaatikko. Hän työskentelee Kioton yliopistossa. Mochizuki suoritti tohtorin tutkinnon Princetonin yliopistossa kesäkuussa 1992. Hän on työskennellyt Kioton yliopiston RIMS-tutkimuslaitoksen professorina helmikuusta 2002 lähtien. Sitä ennen hän toimi laitoksen apulaisprofessorina, johon virkaan hänet nimitettiin elokuussa 1996. Uransa aikana Mochizuki on selvittänyt erittäin vaikeita matemaattisia ongelmia. Omilla kotisivuillaan hän käyttää itsestään nimitystä ”inter-universaali geometrikko”. Elokuussa 2012 Mochizuki julkaisi abc-konjektuuria käsittelevän 500-sivuisen työn, joka hänen mukaansa todistaa konjektuurin. Todistuksen hyväksymisen tai hylkäämisen arvioidaan kuitenkin olevan hyvin pitkäkestoinen prosessi, sillä Mochizuki käytti työssään kokonaan uusia matemaattisia käsitteitä ja menetelmiä. Hän lähestyi ongelmaa elliptisiä käyriä koskevan teorian kautta. == Lähteet == == Aiheesta muualla == * Shinichi Mochizukin kotisivut * Shinichi Mochizukin kotisivut Luokka:Japanilaiset matemaatikot Luokka:Vuonna 1969 syntyneet Luokka:Elävät henkilöt
Arvola

Arvola on suomalainen sukunimi, joka on muun muassa seuraavilla henkilöillä: * Ami Arvola, laulaja * Ilmari Arvola (1880–1939), toimittaja * Kaija Olin- Arvola (1948–2019), runoilija * Kalle Arvola (1705–1772), talonpoika ja valtiopäiväedustaja * Kalle Arvola (1914–2006), kunnallisneuvos, kotiseutuaktiivi ja Alakestilän arboretumin perustaja * Matti Arvola (1883–1959), yrittäjä ja yritysjohtaja, kauppaneuvos * Oiva Arvola (1935–2021), kirjailija ja opettaja * Olavi Arvola (s. 1984), jalkapalloilija * Reino Arvola (1924–2014), jääpalloilija ja jääpallovalmentaja
HMS Andromeda (1897)

HMS Andromeda oli Britannian kuninkaallisen laivaston Diadem-luokan ensimmäisen luokan risteilijä (panssarikansiristeilijä). == Valmistus == Alus tilattiin Pembroken telakalta, missä köli laskettiin 2. joulukuuta 1895. Alus laskettiin vesille 30. huhtikuuta 1897 ja valmistui 5. syyskuuta 1899.Gardiner, Robert 1860-1905 s. 68 == Palvelus == Alus myytiin romutettavaksi 1956. ==Lähteet== * * === Viitteet === Luokka:Diadem-luokan risteilijät Luokka:Yhdistyneen kuningaskunnan ensimmäisen maailmansodan risteilijät
HMS Spartiate (1898)

HMS Spartiate oli Britannian kuninkaallisen laivaston Diadem-luokan ensimmäisen luokan risteilijä (panssarikansiristeilijä). == Valmistus == Alus tilattiin Pembroken telakalta, missä köli laskettiin 10. toukokuuta 1897. Alus laskettiin vesille 27. lokakuuta 1898 ja valmistui 17. maaliskuuta 1903.Gardiner, Robert 1860-1905 s. 68 == Palvelus == Alus myytiin romutettavaksi 1932. ==Lähteet== * * === Viitteet === Luokka:Diadem-luokan risteilijät Luokka:Yhdistyneen kuningaskunnan ensimmäisen maailmansodan risteilijät
HMS Ariadne (1898)

HMS Ariadne oli Britannian kuninkaallisen laivaston Diadem-luokan ensimmäisen luokan risteilijä (panssarikansiristeilijä). == Valmistus == Alus tilattiin J. & G. Thomsonilta Clydebankistä, missä köli laskettiin 29. lokakuuta 1896. Alus laskettiin vesille 22. huhtikuuta 1898 ja valmistui 5. kesäkuuta 1902.Gardiner, Robert 1860-1905 s. 68 == Palvelus == Alus upposi Saksan keisarikunnan laivaston sukellusveneen SM UC-65 torpedoimana 26. heinäkuuta 1917. ==Lähteet== * * === Viitteet === Luokka:Diadem-luokan risteilijät Luokka:Yhdistyneen kuningaskunnan ensimmäisen maailmansodan risteilijät
HMS Europa (1897)

HMS Europa oli Britannian kuninkaallisen laivaston Diadem-luokan ensimmäisen luokan risteilijä (panssarikansiristeilijä). == Valmistus == Alus tilattiin J. & G. Thomsonilta Clydebankistä, missä köli laskettiin 10. tammikuuta 1896. Alus laskettiin vesille 20. maaliskuuta 1897 ja valmistui 23. marraskuuta 1899.Gardiner, Robert 1860-1905 s. 68 == Palvelus == Alus myytiin romutettavaksi 1920. ==Lähteet== * * === Viitteet === Luokka:Diadem-luokan risteilijät Luokka:Yhdistyneen kuningaskunnan ensimmäisen maailmansodan risteilijät
Päivinen

Päivinen on muun muassa seuraavien suomalaisten henkilöiden sukunimi: * Maaria Päivinen (s. 1982), kirjailija * Matti Päivinen (s. 1948), jääkiekkoilija * Pepa Päivinen (s. 1955), jazz-muusikko * Raimo Päivinen (1934–2022), poliitikko * Risto Päivinen (s. 1952), metsänhoitaja, metsänarvioimistieteen professori ja Euroopan metsäinstituutin johtaja * Tommi Päivinen (s. 1992), pesäpalloilija. ;Kuvittellisia Päivisiä * Henna Päivinen, Kiinnisidottu- televisiosarjan päähenkilö * Kristo Päivinen, poliitikko sarjassa Salatut elämät
Rajala

Rajala on suomalainen sukunimi, joka on muun muassa seuraavilla henkilöillä: * Aune Rajala (s. 1930), yleisurheilija * Erkki Rajala (1923–1977), mäkihyppääjä * Erkki Rajala (s. 1962), voimanostaja * Greta Rajala-Rinne (1912–2009), toimittaja ja toiminnanjohtaja * Hannes Rajala (s. 1957), pesäpalloilija * Henri Rajala (s. 1988), lentopalloilija * Irene Rajala (1907–1985), kirjailija ja pakinoitsija * Jaakko Rajala (s. 1924), soitinrakentaja * Juha Rajala (s. 1962), jääkiekkoilija * Juho Rajala (s. 1985), lentopalloilija * Jukka Rajala (s. 1982), alppihiihtäjä * Juuso Rajala (s. 1988), jääkiekkoilija * Kai Rajala, matematiikan professori * Kimmo Rajala (s. 1961), näyttelijä, stuntmies ja stuntkoordinaattori * Lyly Rajala (s. 1951), poliitikko (KD, Kokoomus), toimittaja ja muusikko * Maj-Lis Rajala (1930–2023), balettitanssija, balettipedagogi ja koreografi * Marja-Helena Rajala, toimittaja, Erkki Tuomiojan puoliso * Marko Rajala (s. 1970), jalkapallomaalivahti * Mika Rajala, basisti * Mikael Rajala (s. 1987), korkeushyppääjä * Mirjami Rajala (1929–2007), koripalloilija * Olli Rajala (1937–2004), jalkapalloilija * Ossi Rajala (1948–2019), pesäpalloilija * Panu Rajala (s. 1945), kirjailija, päätoimittaja ja tutkija * Pasi Rajala (s. 1981), pesäpalloilija. * Pekka Rajala (s. 1963), Limingan kunnanjohtaja * Pekka Rajala (1929–2012), arkkitehti * Pentti Rajala (1928–1996), SDP:n kansanedustaja * Pertti Rajala (s. 1954), tietokirjailija ja erityisopettaja, Satakunnan ent. maakuntajohtaja * Petri Rajala (s. 1950), näyttelijä * Petri Rajala (s. 1993), kokoomuslainen poliitikko * Raimo Rajala (s. 1945), pesäpalloilija, pelinjohtaja ja pesäpallovaikuttaja * Reetamaria Rajala (s. 1990), pianisti * Sameli Rajala (1858–1948), kansanedustaja ja maallikkosaarnaaja * Timo Rajala, Ancyra-yhtyeen rumpali * Timo Rajala, Rauman Lukon ent. toimitusjohtaja * Timo Rajala, Pohjolan Voiman ent. toimitusjohtaja * Toni Rajala (s. 1991), jääkiekkoilija, olympiavoittaja ja maailmanmestari * Tuomas Rajala (s. 1979), radio- ja televisiotoimittaja * Veikko Rajala (s. 1926), Inarin Palkisojalla asuva itseoppinut taidemaalari, kuvanveistäjä ja entinen metsuri * Ville Rajala (s. 1989), suomalainen jääkiekkoilija * Ville Rajala (s. 1993), suomalainen pika-aitajuoksija. == Muita merkityksiä == * Rajala Pro Shop, kameroita ja optisia laitteita myyvä yritys.
Veikko Ström

Veikko Ström (14. heinäkuuta 1915 Hamina – 30. elokuuta 1988 Helsinki) oli suomalainen ekonomi, toimittaja, suomentaja, elokuvakäsikirjoittaja ja näytelmäkirjailija. == Teoksia == * Bolagistit rakastuvat : 1-näytöksinen, 2-kuvaelmainen hupaelma opiskelijain elämästä. Werner Söderström oy:n näytelmäsarja 137. WSOY 1935 == Elokuvakäsikirjoituksia == * Herrat ovat herkkäuskoisia 1939 * Totinen torvensoittaja 1941 (salanimellä Veikko Syväoro) * R.U.K. - Miehisten miesten koulu, lyhytdokumentti 1941 == Suomennoksia == * Ad. Gremo : Tuottakaa enemmän ja parempaa maitoa ; suomentanut Veikko Ström ; asiallisesti tarkastanut Torsten Storgårds. Painopalvelu, Helsinki 1946 * Otfried von Hanstein : Kleopatra. Versio, Helsinki 1965 == Lähteet == * Veikko Strömin kuolinilmoitus (vain tilaajille) Helsingin Sanomat 11.9.1988, s. A5, HS Aikakone. * * Internet Movie Database : Veikko Ström * EloNet : Veikko Ström Luokka:Suomentajat Luokka:Suomalaiset näytelmäkirjailijat Luokka:Suomalaiset elokuvakäsikirjoittajat Luokka:Suomalaiset toimittajat Luokka:Vuonna 1915 syntyneet Luokka:Vuonna 1988 kuolleet
Oiva Kukkala

Oiva Brynolf Kukkala (20. helmikuuta 1919 Inari – 26. maaliskuuta 1998 Inari) oli suomalainen kirjailija. == Teoksia == * Voittavaa vapautta : antologia. OK-kirja, Tornio 1974 == Lähteet == * * Kirjasampo.fi : Oiva Kukkala Luokka:Suomalaiset kirjailijat Luokka:Vuonna 1919 syntyneet Luokka:Vuonna 1998 kuolleet
Austin Lane Crothers

Austin Lane Crothers (17. toukokuuta 1860 Conowingo, Maryland - 25. toukokuuta 1912) oli yhdysvaltalainen demokraattipoliitikko. Hän oli Marylandin osavaltionkongressin senaattorina vuosina 1898-1901 ja Marylandin kuvernööri vuosina 1908-1912. Kuvernöörikautensa päätyttyä tammikuussa 1912 Crothers vetäytyi politiikasta ja kuoli muutamaa kuukautta myöhemmin. Hänet on haudattu West Nottingham Presbyterian Cemetery -hautausmaalle kotiseudulleen Cecilin piirikuntaan.http://www.nga.org/cms/home/governors/past-governors- bios/page_maryland/col2-content/main-content- list/title_crothers_austin.default.html Siviiliammatiltaan Crothers oli lakimies. Hän valmistui Marylandin yliopistosta vuonna 1890 ja sai samana vuonna oikeuden lakimiehenä toimimiseen. == Lähteet == Luokka:Yhdysvaltalaiset demokraattipoliitikot Luokka:Marylandin kuvernöörit Luokka:Vuonna 1860 syntyneet Luokka:Vuonna 1912 kuolleet
Olli Kuokkanen

Jaakko Olavi (Olli) Kuokkanen (25. heinäkuuta 1919 Jaakkima – 17. elokuuta 1999 Oulu) oli suomalainen rakennusmestari ja kirjailija. Kuokkanen valmistui teknikoksi Oulun teknillisestä koulusta 1954. Hän toimi rakennusmestarina muun muassa Oulun tie- ja vesirakennuspiirissä 1956–1982. == Teoksia == * Operaatio "Merituuli" : kuvaus tietyömaalta ja Hailuodosta. Tekijä, Oulu 1969 (nimellä J. O. Kuokkanen) * Tiemies Lapioinen : tietyöaiheinen romaani. Tekijä, Oulu 1970 * Eikä kukaan estellyt : romaani. OK-kirjat, Tornio 1973 * Kielikurssilaisten päivä kesällä Orivedellä : romaani. Omakustanne 1976 * Uudet juuret. O. Kuokkanen, Oulu 1985 * Tielaitoksen eläkeläiskerhon toimintaa. O. Kuokkanen, Oulu 1991 == Lähteet == * * Kirjasampo.fi : Olli Kuokkanen Luokka:Suomalaiset kirjailijat Luokka:Suomalaiset rakennusmestarit Luokka:Vuonna 1919 syntyneet Luokka:Vuonna 1999 kuolleet
Kyllikki Hatakka

Aino Kyllikki Hatakka (8. tammikuuta 1920 Kirvu – 22. marraskuuta 2005 Lappeenranta)Helena Vartiainen, Kyllikki Hatakan syntymästä 100 vuotta, Koillis-Savo No 2, sivu 15, julkaistu 9.1.2020 oli suomalainen lähetystyöntekijä ja kirjailija. Hatakan vanhemmat olivat kunnansihteeri Juho Hatakka ja Aino Elli Räihä. Hän kävi keskikoulun ja valmistui opettajaksi 1946 Heinolan opettajaseminaarista. Hatakka toimi opettajana kaksi viiden vuoden jaksoa Ambomaalla Ongwedivan lähetysasemalla aloittaen 1949. Kansakoulunopettajana Hatakka oli 1946–1947 Joutsenossa ja luokanopettajana Kaavilla 1962–1980. Kyllikki Hatakan veli oli rovasti Eero Hatakka. Eläköidyttyään Hatakka asui vielä muutaman vuoden Kaavilla ja siirtyi sitten asumaan Lappeenrantaan. == Teoksia == * Elämän janoa : kertomus. Suomen Lähetysseura, Helsinki 1963 * Mustan sydämen rakkaus : kertomus. Suomen Lähetysseura, Helsinki 1964, 2. painos 1965 * Oletko viettänyt päivää? : lähetystyöntekijän kokemuksia. Kirjaneliö, Helsinki 1981 * Afrikka on minun peltoni: kuva lähetystyöntekijä Kalle Koivusta. Kirjaneliö, Helsinki 1982 == Lähteet == * * Pohjoissavolaisen kaunokirjallisuuden bibliografia : Kyllikki Hatakka === Viitteet === Luokka:Suomalaiset kristilliset kirjailijat Luokka:Suomen Lähetysseuran lähetystyöntekijät Luokka:Suomalaiset opettajat Luokka:Vuonna 1920 syntyneet Luokka:Vuonna 2005 kuolleet
Madagaskarinrosvohaukka

Madagaskarinrosvohaukka (Polyboroides radiatus) on rosvohaukkojen sukuun kuuluva haukka. == Lähteet == Luokka:Haukat
Hatakka

Hatakka on suomalainen sukunimi. Nimi on pääasiassa lähtöisin Karjalankannakselta, jossa ensimmäiset maininnat nimestä on dokumentoitu 1600-luvulta alkaen Sakkolan seudulta alkujaan muodoissa Hatacka, Hadakain ja Hadakainen. Mainitussa pitäjässä, kuin myös siitä vuonna 1894 eronneessa Metsäpirtissä, sijaitsi aikoinaan Hatakkalana tunnettu kylä. Hatakka on muun muassa seuraavien suomalaisten henkilöiden sukunimi: * Anja Hatakka (oik. Anja Inkeri Geissbühler, o.s. Hatakka, s. 1938), näyttelijä ja missi * Annele Hatakka (s. 1948), ympäristöbiotekniikan professori * Dani Hatakka (s. 1994), jalkapalloilija * Einari Hatakka (1927–2011), kauppias, yrittäjä ja yritysjohtaja, kauppaneuvos * Erkki Hatakka (1937–2011), radiotoimittaja * Kyllikki Hatakka (1920–2005), lähetystyöntekijä ja kirjailija * Kärtsy Hatakka (oik. Kari Arvo Ilari Hatakka, s. 1967), laulaja ja säveltäjä * Mari Hatakka (s. 1968), näyttelijä ja laulaja * Santeri Hatakka (s. 2001), jääkiekkoilija * Timo Hatakka (s. 1958), pikajuoksija ja valmennuspäällikkö * Tuomo Hatakka (s. 1956), Vattenfall Europen hallituksen jäsen.
Bertta Haverinen

Bertta Haverinen, o.s. Komulainen (28. elokuuta 1914 Iisalmi – 12. tammikuuta 2001 Kuhmo) oli suomalainen karjakko, pakinoitsija ja kirjailija. Haverisen vanhemmat olivat Olli Komulainen ja Anna Eelin Makkonen. Hän kävi 1942–1943 Aitolahden karjanhoitokoulun. Bertta Haverinen oli naimisissa vuodesta 1943 Toivo Haverisen kanssa. == Teoksia == * Haravakone : pakinoita ; piirrokset Pekka Kettunen. Tekijä, Kuhmo 1975 * Helmikuinen yö : pakinoita. Tekijä, Kajaani 1978 * Tuhkasta nousseet : romaani. Tekijä, Kuhmo 1982 == Lähteet == * * Pohjoissavolaisen kaunokirjallisuuden bibliografia : Bertta Haverinen Luokka:Pakinoitsijat Luokka:Suomalaiset kirjailijat Luokka:Vuonna 1914 syntyneet Luokka:Vuonna 2001 kuolleet
Patriarkkojen haudan joukkomurha

Patriarkkojen haudan joukkomurha oli 25. helmikuuta 1994 Patriarkkojen haudalla Hebronissa Länsirannalla tapahtunut terrori-isku, jossa äärioikeistolainen israelilainen lääkäri Baruch Goldstein surmasi 29 palestiinalaismuslimia ja haavoitti 125:ttä. Goldstein pahoinpideltiin kuoliaaksi, sen jälkeen kun häneltä loppuivat ammukset. Kyseessä oli suurin yksittäinen palestiinalaisiin kohdistunut veriteko sen jälkeen, kun Israel oli miehittänyt Länsirannan kuuden päivän sodassa vuonna 1967. Pääministeri Jitzhak Rabin tuomitsi hyökkäyksen "häpeänä sionismille ja häpeäksi juutalaisuudelle". Israelin ja Palestiinan vapautusjärjestön (PLO) rauhanneuvottelut keskeytyivät tapauksen vuoksi. Pyrkiäkseen katkaisemaan kostonkierteen Israel vapautti tuhat palestiinalaista vankia ja rajoitti äärijuutalaisten liikkumista Länsirannalla ja muualla Israelin miehittämillä alueilla. Mitä-Missä-Milloin, Kansalaisen vuosikirja 1995, s. 60. Helsinki: Otava, 1994. Yhdistyneiden kansakuntien turvallisuusneuvoston päätöslauselma tuomitsi joukkomurhan ja vaati palestiinalaissiviilien suojelua. ==Lähteet== Luokka:Arabien–Israelin konflikti Luokka:Vuoden 1994 terrori-iskut Luokka:Uskonnollinen terrorismi de:Baruch Goldstein#Massaker in der Grotte der Patriarchen
Viljo Hoffrén

Viljo Samuli Hoffrén (21. heinäkuuta 1930 Pälkjärvi – 11. lokakuuta 2001 Mikkeli)Kuolinilmoitus, Viljo Samuli Hoffrén, Länsi-Savo N:o 288, sivu A4, julkaistu 21.10.2001 oli suomalainen sosionomi ja kirjailija. Hoffrén suoritti kunnallistutkinnon Yhteiskunnallisessa Korkeakoulussa 1956 ja valmistui sosionomiksi. Hän toimi toimistosihteerinä Kangasalla 1952–1954, kunnansihteerinä Tuusniemellä 1956–1960 ja Mikkelin maalaiskunnassa 1960–1962. Hoffrén oli Mikkelin maalaiskunnan kunnanjohtaja 1962–1978. Hoffrén on kirjoittanut myös pakinoita nimimerkillä Polle. Hoffrénin vanhemmat olivat maanviljelijä Juho Arttur Hoffrén ja Emma (o.s. Hämäläinen). Hoffrénin puoliso oli Ritva Puustinen 1956–1973. == Teoksia == * Hirvenkaatajat. Kirjayhtymä 1975 == Lähteet == * * Pohjoiskarjalaisten nykykirjailijoiden matrikkeli : Viljo Hoffrén === Viitteet === Luokka:Pakinoitsijat Luokka:Suomalaiset kirjailijat Luokka:Vuonna 1930 syntyneet Luokka:Vuonna 2001 kuolleet
Porin Päivä

Porin Päivä vuosittain syyskuun lopulla Porissa järjestettävä kulttuuri- ja kotiseututapahtuma. Vuodesta 1961 lähtien vietetyn tapahtuman järjestää Pori- seura ry. Porin Päivää vietetään yhden viikonlopun ajan ja se käsittää useita eri puolilla kaupunkia järjestettäviä tapahtumia. Paikallisiin museoihin on Porin Päivän aikana ilmainen sisäänpääsy. Viikonlopun huipentuma on kauppatorilla lauantaina järjestettävä torijuhla. Se käsittää markkinoiden lisäksi musiikki- ja teatteriesityksiä. Tärkeä osa toritapahtumaa on Pori- seuran järjestämä paikallisen perinneruoan ohrakryynivellin myynti kaupunkilaisille. Pori-seura jakaa Porin Päivän aikana myös Pro Pori -mitalin tunnustuksena kotikaupungin hyväksi tehdystä työstä. Lisäksi seura muistaa tapahtuman aikana syntynyttä nuorinta kaupunkilaista. Porin Päivän kunniaksi on 1960-luvun lopulta asti julkaistu erityinen juliste, jonka suunnittelusta vastaavat paikalliset taiteilijat ja graafikot. ==Lähteet== *Pori-seura ry Luokka:Porin tapahtumat Luokka:Suomen kulttuuritapahtumat
Pro Evolution Soccer 2013

Pro Evolution Soccer 2013 on Konamin tuottama jalkapalloaiheinen videopeli, joka julkaistiin 20. syyskuuta 2012. Pelin kannessa esiintyvät Neymar ja Cristiano Ronaldo. == Liigat == * Liga BBVA * Barclays League * Ligue 1 * Serie A * Eredivisie * Liga Sagres * Brasileirao * PES League * WE League ==Lähteet== Luokka:Pro Evolution Soccer
Professori Oak

Professori SamuelElokuvassa Yhden Voimalla Oak on kuvitteellinen hahmo, joka esiintyy Pokémon-peleissä, animessa ja mangassa. Hän asuu Pallet Townissa, jossa hän pitää tutkimuslaitosta. Hän oli ennen Pokémon-kouluttaja, mutta on jäänyt siitä eläkkeelle.Kertoo Red/Bluen alussa. Oak on Ashin vastustajan Gary Oakin isoisä. Oak on myös mangassa ja peleissä esiintyvän May Oakin isoisä. Oakin nimi tarkoittaa suomeksi tammea. == Ääninäyttelijät == Oakin japaninkielisenä ääninäyttelijänä oli animesarjan alusta kauden 21 loppuun asti Unshō Ishizuka, kunnes hän kuoli. Hänet korvasi Kenyu Horiuchi. Englanninkielisinä ääninä ovat olleet sarjan alusta Advanced kausien jaksoon 175 asti Stan Hart ja Advanced-kausien jaksosta 176 lähtien Carter Cathcart. === Suomenkieliset äänet === Näyttelijä Televisiosarjan jaksot ja elokuvat Arto Nieminen kauden 1 jaksot 1–50, Pokémon 2 ja Pokémon 4Ever Pauli Virta kauden 1 jaksot 65–79, kauden 3 jaksot 127 ja 136 ja kaudet 4–6, Pokémon 3 Aarni Kivinen kauden 3 jakso 117 Ossi Valo Pokémon: Mirage-Pokémonien herra Vesa Hämes kausi 7 Kari Tamminen kausi 8 Pasi Ruohonen kaudet 9 ja 11–17 Aku Laitinen kausi 10 Tero Koponen kausi 19 Markus Bäckman kaudet 20–21, Pokémon- elokuva: Valitsen sinut! == Ulkonäkö == Oak on harmaahiuksinen keski-ikäinen mies. Mangassa hänet kuvataan komeana ja huomattavasti nuorempana. == Lähteet == == Aiheesta muualla == * Bulbapedia – Professor Oak Luokka:Pokémon-sarjan henkilöt Luokka:Kuvitteelliset professorit
Väinö Suomaa

Väinö Edvard Suomaa (ent. Silius, 12. elokuuta 1903 Tampere – 19. helmikuuta 1985 Helsinki) oli Maanmittaushallituksen ylijohtaja vuosina 1952–1970. Sitä ennen hän oli yli-insinöörinä Maanmittaushallituksessa 1944–1952. Hän valmistui maanmittausinsinööriksiInkerin liitto ja väitteli tekniikan tohtoriksi Teknillisestä korkeakoulusta vuonna 1944 aiheenaan Havaintoja viljelyskunnon tilistä maanjaossa. Lisäksi hän käsitteli lainsäädäntöä teoksessa Jakolainsäädäntö selityksineen (WSOY 1954, 3. p. 1974).Otavan Iso tietosanakirja, Otava 1966, osa 8 p. 336 Professorin arvonimi hänelle myönnettiin vuonna 1974. ==Lähteet== Luokka:Suomalaiset virkamiehet Luokka:Suomalaiset maanmittarit Luokka:Suomalaiset insinöörit Luokka:Suomalaiset professorin arvonimen saaneet Luokka:Vuonna 1903 syntyneet Luokka:Vuonna 1985 kuolleet
Vihtori Suomalainen

Kustaa Vihtori Suomalainen (12. huhtikuuta 1881 Luvia – 7. heinäkuuta 1959 Helsinki) oli suomalainen kansanvalistaja.Kanslianeuvos Vihtori Suomalainen kuollut. Helsingin Sanomat 8.7.1959, s. 9. (Maksullinen artikkeli.) Viitattu 27.3.2018. Hän sai kanslianeuvoksen arvon 1949.Otavan Iso tietosanakirja, osa 8, p. 337. Otava 1966. Suomalainen kirjoitti ylioppilaaksi vuonna 1900. Hän oli vuosina 1903–1907 Raittiuden Ystävien ja vuosina 1907–1957 Kansanvalistusseuran kustannustoiminnan johtajana sekä vuosina 1907–1919 Raittiuskansan Kirjapaino Oy.:n toimitusjohtajana ja myöhemmin sen johtokunnan puheenjohtajana. Kansanvalistusseurassa hän oli useissa muissakin tehtävissä, kuten rahastonhoitajana ja valtuuskunnan jäsenenä. Hän oli myös Tietosanakirja Oy:n toimitusjohtaja vuosina 1920–1924 ja Otavan osastonjohtaja vuosina 1925–1957 erikoisalanaan oppi-, ammatti- ja musiikkikirjallisuus. Suomalainen toimi lukuisisten sivistysjärjestöjen johtoelimissä ja kuului Teoston johtokuntaan. Vihtori Suomalaisen poikia olivat eläintieteilijä Esko Suomalainen, biokemisti Heikki Suomalainen ja eläintieteilijä Paavo Suomalainen. ==Lähteet== Luokka:Suomalaiset yritysjohtajat Luokka:Raittiusliikkeen vaikuttajat Luokka:Vuonna 1881 syntyneet Luokka:Vuonna 1959 kuolleet
Puhdistusmenot

Puhdistusmenot ()Diogenes Laertios (DL): Merkittävien filosofien elämät ja opit VIII.77. oli Empedokleen kirjoittama filosofis-uskonnollinen teos. Se ei ole säilynyt nykyaikaan, mutta siitä tunnetaan myöhempien kirjailijoiden teoksissa säilyneitä katkelmia.Wright, M. R.: ”Empedocles”. Teoksessa Antiikin lähteet mainitsevat Puhdistusmenot Empedokleen toisena teoksena luonnonfilosofiaa käsitelleen teoksen Luonnosta ohella. Empedokleelta säilyneitä katkelmia on pyritty lajittelemaan näiden kahden nimekkeen alle. Monet nykytutkijat ovat kuitenkin kyseenalaistaneet sen, että Empedokles olisi todellisuudessa kirjoittanut kaksi sisällöltään ja ajatusmaailmaltaan niin erilaista teosta. Siksi he ovat ajatelleet, että Empedokles olisi todellisuudessa kirjoittanut vain yhden teoksen, jota on kutsuttu kahdella eri nimellä, ja kaikki häneltä säilyneet katkelmat olisivat todellisuudessa sovitettavissa sen osiksi. Puhdistusmenojen osiksi aiemmin ajateltuja katkelmia on pyritty sijoittamaan muun muassa teoksen Luonnosta esipuheeksi. Tulkinta ei kuitenkaan ole saavuttanut yleistä hyväksyntää. Empedokleen teos oli runomuotoinen. Sisällöltään se on Empedokleen kotikaupungin Akragaan asukkaille osoitettu julkinen julistus, joka käsittelee psykologiaa sekä uskonnollisia puhdistusmenoja ja muita rituaaleja. Empedokles oli kotikaupunkinsa asukkaiden parissa ja myös matkoillaan suuresti kunnioitettu, ja se näkyy teoksen tyylissä ja sisällössä: Empedokles kertoo saaneensa jumalankaltaista kohtelua ja ihmisten parveilleen hänen ympärillään ennustusten ja taudeista parantumisen toivossa. Empedokles mainitsee myös oman sielunvaelluksensa läpi erilaisten elämänmuotojen. Empodokles esittää myös kuvauksen muinaisesta kulta-ajasta, jolloin hallitsijana ei ollut yleisen kreikkalaisen ajatusmaailman mukaisesti Kronos vaan Afrodite (Kypris), joka hallitsi rakkauden kautta. Tuolloin ei ollut väkivaltaa eikä eläimiä surmattu eläinuhrien vuoksi. Empedokles vastusti elävien olentojen tappamista sielunvaellusajatuksensa vuoksi ja kehotti Akragaan asukkaita luopumaan sellaisista uhreista. Empedokleen kosmisessa järjestyksessä kulta-ajalle tuli kuitenkin päätös kun rakkaudelle vastakkainen voima, riita, sai vallan. Tämän seurauksena daimonit, jumalhenget, ovat syntyneet ihmisiksi ja saaneet alkuaineista koostuvan olomuodon. Ne kuolevat ihmisinä useita kertoja, mutta lopulta näistä ihmisistä tulee jälleen kuolemattomia jumalia. Viimeinen vaihe ennen jumalaksi tulemista on olomuoto ennuspappina, kiertelevänä laulajana tai parantajana. Diogenes Laertioksen mukaan Kleomenes-niminen rapsodi esitti runon kerran Olympiassa.DL VIII.63. == Lähteet == == Kirjallisuutta == * Luokka:Esisokraatikkojen teokset
Vilho Suomi

Vilho Konstantin Suomi (10. lokakuuta 1906 Helsinki – 19. heinäkuuta 1979 Helsinki) oli kotimaisen kirjallisuuden apulaisprofessori ja toimittaja. Hän tutki erityisesti Volter Kilven tuotantoa ja Ruotsin vallan ajan kirjallisuutta. Hän väitteli tohtoriksi Helsingin yliopistossa vuonna 1952, ja hän oli vuonna 1952 ilmestyneen Päivän Uutiset -iltapäivälehden päätoimittaja.Tarina. Iltalehti. Uuden Suomen kulttuuriosaston toimittajana hän työskenteli 1947–1962, Aleksis Kiven Seuran puheenjohtajana 1961–1971 ja Helsingin yliopiston kotimaisen kirjallisuuden apulaisprofessorina 1967–1972.Facta 2001, osa 15, p. 733–734. WSOY, 1985. Hänet on haudattu Hietaniemen hautausmaalle Helsinkiin. ==Teokset== * Suomen Yleisradio 1926–1951. Helsinki: Yleisradio, 1951. * Nuori Volter Kilpi: Vuosisadan vaihteen romantikko. Helsinki: Otava, 1952. väitöskirja * Tiet kaikki yhtyy täällä: Historiaa Helsingin vanhalla hautausmaalla, kuvat Osmo Taka. Helsinki: Tammi, 1966. * Ruotsin ajan suomenkielistä runoa ja proosaa, koonneet Väinö Kaukonen ja Vilho Suomi. Helsinki: Suomalaisen Kirjallisuuden Seura, 1967 (Tietolipas; 50). * Vieras, vieras minä olen kaikille: Volter Kilven ja Vilho Suomen kirjeenvaihto 1937–1939 ja muita kirjeitä. Toimittanut Pirjo Lyytikäinen. Suomalaisen Kirjallisuuden Seuran toimituksia, 597. Helsinki: Suomalaisen Kirjallisuuden Seura, 1993. . ==Lähteet== ==Aiheesta muualla== * Luokka:Suomalaiset päätoimittajat Luokka:Suomalaiset kirjallisuustieteilijät Luokka:Helsingin yliopiston professorit Luokka:Vuonna 1906 syntyneet Luokka:Vuonna 1979 kuolleet Luokka:Suomalaiset professorit
Claudius Clavus

Claudius Clavus eli Klaus Klaussen Svart (s. 1388) oli tanskalainen kartografi. Hän piirsi Pohjois-Euroopan kartan Roomassa 1427. Se on ensimmäisiä karttoja, jossa on kuvattu Suomi.Otavan Iso tietosanakirja, Otava 1966, osa 8 p. 741 ==Lähteet== Luokka:Tanskalaiset henkilöt Luokka:Kartantekijät Luokka:Vuonna 1388 syntyneet Luokka:1400-luvulla kuolleet
Summauskytkentä

Analoginen summaus- eli miksauskytkentä yhdistää lineaarisesti kaksi tai useampia analogisia signaaleja yhdeksi summasignaaliksi. Kytkentää käytetään analogisissa miksauslaitteissa ja mikserivahvistimissa. Operaatiovahvistimen avulla kytkentä voidaan helposti toteuttaa niin, että summaimen sisääntulot eivät vaikuta toisiinsa vaan kukin sisääntulo terminoituu operaatiovahvistinkytkennän virtuaaliseen maahan. Oheisen summauskytkennän antojännite saadaan kaavasta :U_a = - R_2 \left ( \frac{U_{e1}}{R_{11}} +\frac{U_{e2}}{R_{12}} +\frac{U_{e3}}{R_{13}} \right ). Digitaalisissa laitteissa signaalien summaus toteutetaan usein laitteen digitaaliosassa digitaalisen signaalinkäsittelyn keinoin. ==Katso myös== *Mikseri *Operaatiovahvistimen kytkennät Luokka:Elektroniikka Luokka:Äänentoistotekniikka
Long Island (täsmennyssivu)

Long Island nimisiä paikkoja on muun muassa: *Long Island, saari Bahamalla *Long Island, saari Hudsoninlahdessa Kanadassa *Long Island, saari Papua- Uudessa-Guineassa *Long Island, saari Alaskassa Yhdysvalloissa *Long Island, pikkukaupunki Kansasin osavaltiossa Yhdysvalloissa *Long Island, pikkukaupunki Mainen osavaltiossa Yhdysvalloissa *Long Island, saari New Yorkin osavaltiossa Yhdysvalloissa
Eva Hortensia Synnerberg

Eva Hortensia Synnerberg, taiteilijanimi Hortense (9. tammikuuta 1856 Heinola – 15. helmikuuta 1920Kuka kukin oli) oli suomalainen oopperalaulaja, kansainvälisesti tunnettu mezzosopraano. Hän opiskeli Pietarissa ja Milanossa, jossa hänen opettajansa oli Francesco Lamperti. Synnerberg piti ensikonserttinsa Helsingissä 1875. Hän oli sittemmin kiinnitettynä muun muassa Lontoossa Covent Gardenin oopperassa 1876 ja 1877-1879\. Pidettyään jäähyväiskonsertin Helsingissä 1896 hän siirtyi 1898 opettajaksi Harkovan konservatorioon.Otavan Iso tietosanakirja, Otava 1966, osa 8 p. 804 Hänen vanhempansa olivat eversti Albert Theodor Synnerberg ja Eva Carolina Augusta Bergenstråle. ==Lähteet== Luokka:Suomalaiset mezzosopraanot Luokka:Vuonna 1856 syntyneet Luokka:Vuonna 1920 kuolleet
Sirmione

Sirmione on kunta Brescian maakunnassa Lombardian alueella Italiassa. Kunta sijaitsee Gardajärven etelärannalla olevalla kapealla niemellä. Sirmione on ollut suosittu lomanviettopaikka jo roomalaisten ajoista. Kaupungin keskustassa on 1200-luvulla rakennettu linnoitus vallihautoineen. == Kuuluisuuksia Sirmionessa == *Runoilija Catullus rakensi kesähuvilan Sirmioneen. *Vuonna 1920 Sirmionessa tapasivat ensimmäisen kerran kirjailijat James Joyce ja Ezra Pound. *Oopperalaulaja Maria Callas vietti kesänsä omistamassaan huvilassa Sirmionessa vuosina 1951-1959. == Lähteet == == Aiheesta muualla == Luokka:Brescian maakunnan kunnat
Gibraltarin hautausmaa

Gibraltarin hautausmaa eli North Front Cemetery, joskus myös Garrison Cemetery, on Gibraltarin ainoa nykyisin käytössä oleva hautausmaa. Se sijaitsee Gibraltarinvuoren pohjoispuolella noin sadan metrin päässä lentokentältä ja 300 metriä satamasta. Siellä on sankarihautoja sekä ensimmäisen että toisen maailmansodan vuosilta. Tunnistettuja kaatuneita on kaikkiaan 651. Ensimmäisessä maailmansodassa kaatuneiden haudat ovat hajallaan hautausmaan eri osissa, mutta heillä on yhteinen muistomerkki hautausmaan länsipuolella lähellä merta. Toisessa maailmansodassa kaatuneista useimmat on haudattu alueen pohjoisosaan. Hautausmaa perustettiin vuonna 1756. Sitä ennen Gibraltarin vainajat oli haudattu Red Sandsin alueelle, joka oli myös tärkeä valuma-alue ja sotaväen harjoittelukenttä. Hautausten jatkamisen siellä pelättiin aiheuttavan tautiepidemioita. North Frontin hautausmaa jaettiin viiteen osaan: katolisille, anglikaaneille, presbyteereille, wesleyläisille ja muille. Myöhemmin erotettiin vielä yksi osa juutalaisia varten. Katoliseen osaan siunattiin laajennus vuonna 1878. Nykyisin hautausmaa on jaettu vain kolmeen osaan: kristityille, juutalaisille ja tunnustuksettomille. == Lähteet == == Aiheesta muualla == Hautausmaa Luokka:Hautausmaat
JK Dünamo Tallinn

JK Dünamo Tallinn on tallinnalaisen alun perin vuonna 1940 perustetun Tallinnan Dünamo -urheiluseuran jalkapalloseura. == Tallinnan Dünamo neuvostovallan aikana == Tallinnan Dünamo perustettiin Neuvostovallan syntyessä kesällä 1940. Seura oli silloin syntyneen Neuvosto-Viron urheilun keulakuva. Neuvostovallan vuosina Dünamo oli Neuvosto-Viron kansallisen jalkapallon keulakuva voittaen kymmenen mestaruutta ja kuusi cup-mestaruutta. Tänä aikana Dünamo leimautui venäjänkielisten seuraksi, kun taas Kalev-seurat olivat enemmän vironkielisten seuroina. Neuvosto-Viron aikakauden loppuvaiheessa Dünamo oli Viron jalkapalloilun kärkijoukkueita aina 1980-luvun puoliväliin. Sen jälkeen Dünamon paikan otti uusi tallinnalaisseura Zvedza Dünamo voitti myös vuoden 1941 Viron mestaruuden jääpallossa. == Uuden itsenäisyyden aikainen Dünamon jalkapallotoiminta == JK Dünamo Tallinn pelasi itsenäistyneen Viron korkeimmassa jalkapallosarjassa Meistriliigassa kolme ensimmäistä vuotta, mutta putosi sitten – ensin Esiliigaan ja vuonna 1998 kolmannelle sarjatasolle. Dünamo palasi Meistriliigaan vasta vuonna 2005. Kyseisestä kaudesta tuli kuitenkin vain kauden mittainen pudoten seuraavana kautena Esiliigasta kolmannelle sarjatasolle, jossa Tallinnan Dünamo tälläkin hetkellä, kaudella 2012, pelaa. === Tallinnan Dünamon menestys vuosittain uuden itsenäisyyden aikana === Kausi Sarjataso Sijoitus Maaliero Pisteet 1992 I 5 -5 5 1992/93 I 9 -26 13 1993/94 I 9 -29 12 1994/95 II 4 +27 15 1995/96 II 5 -6 8 1996/97 II 1 +9 29 1997/98 II 5 +2 16 1998 III 3 +7 21 1999 III 1 2000 II 5 -10 35 2001 III 5 17 2002 IV 1 +48 47 2003 III 1 +56 67 2004 II 4 -18 38 2005 I 10 -129 12 2006 II 9 -41 29 2007 III 11 -10 27 2008 III 9 7 33 2009 III 2 21 55 2010 III 6 -3 32 2011 III 8 -15 36 Huomautukset: ==Saavutukset== * Viron mestaruus 1945, 1947, 1949, 1950, 1953, 1954, 1978, 1980, 1981, 1983 * Viron cup-mestaruus 1946, 1947, 1949, 1953, 1979, 1983 ==Aiheesta muualla== * http://www.jalgpall.ee/team.php?team=12&b;=II.E/N&year;=2012 Dünamo Tallinn Dünamo Tallinn
Jääpallon SM-kilpailu 1919

Vuonna 1919 jääpallon SM-kilpailu oli taas mahdollista järjestää edelliskauden jäädessä väliin sisällissodan takia. Mukana oli joukkue ensimmäistä kertaa Helsingin, Viipurin ja Turun ulkopuolelta, kun Tampereen Pyrintö osallistui kilpailuun. Loppuottelussa pelasivat VBJS, eli Viipurin Sudet, sekä Helsingin IFK. Loppuottelu pelattiin Viipurissa, missä Sudet voitti ottelun maalein 11-2. Tulos oli sama kuin edellisissä kilpailuissa vuonna 1917. Tulos on edelleen Suomen jääpallohistorian suurinumeroisin finaalivoitto. == Alkuerät == 1.kierros Joukkue #1 Tulos Joukkue #2 Helsingin Jalkapalloklubi 2-5 Kronohagens IF Turun IFK 12-1 Tampereen Pyrintö 2.kierros Joukkue #1 Tulos Joukkue #2 Viipurin IFK 8-6 Viipurin Reipas Turun IFK 7-8 Helsingin Palloseura Helsingin IFK 5-3 Kronohagens IF == Välierät == Joukkue #1 Tulos Joukkue #2 Viipurin Bandy & Jalkapalloseura 14-8 Viipurin IFK Helsingin IFK 10-1 Helsingin Palloseura == Loppuottelu == Joukkue #1 Tulos Joukkue #2 Viipurin Bandy & Jalkapalloseura 11-2 (4-1) Helsingin IFK ==Lopulliset sijoitukset== Sija Joukkue 1\. Viipurin Bandy & Jalkapalloseura 2\. Helsingin IFK 3.-4. Viipurin IFK 3.-4. Helsingin Palloseura 5.-9. Kronohagens IF 5.-9. Turun IFK 5.-9. Helsingin Jalkapalloklubi 5.-9. Viipurin Reipas 5.-9. Tampereen Pyrintö == Mestarijoukkue == Susien mestarijoukkue: Aarne Karvinen, Jussi Pelli, Niilo Joutsenlahti, Mikko Mäkinen, Edvard Kostamo, Aarne Nissinen, Toivo Pirhonen, Armas Ahnger, Lauri Mäkinen, Yrjö Penttilä, Kristian Poutiainen. == Lähteet == Luokka:Jääpallon Suomen-mestaruuskilpailut Luokka:Vuoden 1919 jääpallo
Hortense

Hortense on naisen etunimi. Se on johdettu latinankielisestä sanasta, joka tarkoittaa puutarhuriaBaby name box. *Eva Hortensia Synnerberg, suomalainen oopperalaulaja *Hortense de Beauharnais (1783–1837) oli Hollannin kuningas Ludvig Bonaparten puoliso *Hortense Calisher (1911–2009) oli yhdysvaltalainen kirjailija ==Lähteet== Luokka:Etunimet
Limone sul Garda

Limone sul Garda on runsaan tuhannen asukkaan kunta Brescian maakunnassa Lombardian alueella Italiassa. Kunta sijaitsee Gardajärven länsirannalla jyrkän rinteen juurella. Limone sul Garda on kuuluisa sitruunapuistaan. == Pitkä ikä == Limone sul Gardassa asuu suhteessa enemmän satavuotiaita asukkaita kuin muualla, eikä siellä esiinny sydänsairauksia. Kunta on ollut eristyksessä muusta maailmasta ja sen asukkailla on geenimuunnos, joka ehkäisee valtimoiden kovettumisen. Geenimuunnos löydettiin vuonna 1979. == Lähteet == == Aiheesta muualla == Luokka:Brescian maakunnan kunnat
Uskontopedagogiikka

Uskontopedagogiikka eli kateketiikka on kasvatustieteen ala, joka tutkii uskonnon opetusta. Ala kuuluu myös käytännölliseen teologiaan. Kristillisestä uskontokasvatuksesta käytettiin 1800-luvulle saakka nimitystä kateketiikka. Saksassa 1900-luvun alussa uskonnonopetusta alettiin siirtää pedagogiikan ja psykologian piiriin, jolloin syntyi käsite uskontopedagogiikka. Nimitys kateketiikka säilyi kuitenkin pitkään rinnalla. ==Lähteet== Luokka:Kasvatustiede Luokka:Käytännöllinen teologia Luokka:Uskonto ja koulutus
Félix Candela

Félix Candela Outeriño (27. tammikuuta 1910 – 7. joulukuuta 1997) oli espanjalainen arkkitehti. Suurimman osan töistään hän teki 1950- ja 1960-luvuilla. Hänen teoksissaan on huomattavaa elementtien ohuus ja hyperbolia. ==Töitä== *Parroquia de San Antonio de Las Huertas, 1956 *Parroquia de Nuestra Sẽnora de Guadalupe, Madrid, Espanja, 1963 *Palacio de los Deportes, kesäolympialaisten 1968 sisäpelit, Meksiko, 1968 ==Aiheesta muualla== *Félix Candela archInform-sivustolla Luokka:Espanjalaiset arkkitehdit Luokka:Vuonna 1910 syntyneet Luokka:Vuonna 1997 kuolleet
Allyyli

Allyyliryhmä on substituentti, jonka kemiallinen kaava on H2C=CH-CH2R, jossa R on yhteys muuhun molekyyliin. Se koostuu metyleenistä (-CH2-), joka on liittynyt vinyyliryhmään (-CH=CH2). Nimi allyyli juontuu valkosipulin latinankielisestä nimestä Allium sativum. Vuonna 1844 Theodor Wertheim eristi allyylijohdannaisen valkosipuliöljystä ja antoi sille nimen "Schwefelallyl". Allyyliksi voidaan sanoa useaa yhdistettä, joka on sukua yhdisteelle H2C=CH- CH2, mikä kattaa tuhansia kemiallisia yhdisteitä, joista jotkin ovat jokapäiväisessä käytössä. == Lähteet == * Luokka:Funktionaaliset ryhmät
Korvamerkki

Korvamerkki on tuotantoeläimen korvaan tai korviin laitettava merkki, joka yksilöi eläimen ja toimii sen tunnuksena. EU:n säännösten mukaan tuotantoeläimiä ei saa pitää ilman korvamerkkiä. Korvamerkillä tarkoitetaan myös poron korviin puukolla tehtäviä poromerkkejä. Aiemmin myös karjalle korvamerkit tehtiin loveamalla käyttäen merkintään erityisiä pihtejä. Korvamerkityksi rahaksi kutsutaan sellaista budjetoitua rahaa, joka on päätetty jonkin tietyn menoerän kuluihin, eikä sitä sen vuoksi voi käyttää muihin menoihin. thumb|left|180px|Australiassa käytettäviä lampaiden korvamerkintäpihtejä == Aiheesta muualla == * Maa- ja metsätalousministeriön asetus nautaeläinten merkitsemisestä ja rekisteröinnistä Finlex 1391/2006 Luokka:Kotieläintalous
Till Eulenspiegel

Till Eulenspiegel (suom. Till Pöllöpeili ja Tahvo PöllöpeiliPirjo Hämäläinen, Punajuurikoista henttuja lohkoja 27.9.2014, viitattu 12.3.2020) on saksalaisten kansantarinoiden hahmo, jolla on ilmeisesti ollut 1300-luvulla elänyt todellinen esikuva. Häneen liitetään erilaista keppostelua sekä maallisia että hengellisiä herroja, porvareita ynnä muita kohtaan.Antikvariaatti MakedoniaMoog Konttinen, Jännä-Jussi / Till Eulenspiegel, Perunamaa.net 22.10.2005 Eulenspiegel-tarinoita painettiin jo vuonna 1515. Ne ovat moralisoivia. Niitä on käännetty useille kielille."Eulenspiegel, Till", Facta 2001, osa 4, palsta 442–443 1500-luvulla painetut Eulenspiegel-tarinat olivat mahdollisesti keskiyläsaksalaisten eeposten proosaversioita tai ranskalaisien eeposten tai novellien mukaan kirjoitettuja kertomuksiaOtavan Suuri Ensyklopedia, s. 6003. Kertomus levisi kansankirjoina.Kansankirja, Tieteen termipankki, viitattu 26.3.2020 Till Eulenspiegel -nimellä julkaistiin 1950-luvulla myös sarjakuvaa, jota käsikirjoitti Rolf Kauka ja piirsi van der Heide. Suomeksi hahmon nimi oli Jännä-Jussi. Kaikkiaan sarjaa ilmestyi 28 numeroa. Aleksis Kivi käytti veijarista nimeä uuspeili, joka perustuu Eulenspiegelin nimeen. Hahmoa kuvaa musikaalisin keinoin Richard Straussin sävelruno Till Eulenspigels Lustige Streiche, joka kuuluu teostyyppinsä tunnetuimpiin edustajiin. Belgialainen kirjailija Charles De Coster on kirjoittanut tarinaan pohjautuvan version La légende de Tiel Uylenspiegel et de Lamme Goodzak (1867), josta on tullut Belgian kansallisromaani.De Coster, Charles, Tietosanakirja osa 2, palsta 196, Tietosanakirja Osakeyhtiö 1909Charles de Coster, Britannica.com, viitattu 12.3.2020 ==Lähteet== ==Aiheesta muualla== Luokka:Satuhahmot Luokka:Sarjakuvahahmot